মালদায় বধূর রহস্য মৃত্যু, গলায় ফাঁস দিয়ে খুন

ওয়েবডেস্ক- মালদায় (Malda) বধূর রহস্য মৃত্যু, গলায় ফাঁস দিয়ে খুন। স্বামী সহ শ্বশুরবাড়ির লোকেদের বিরুদ্ধে মারধর করে খুনের অভিযোগ। পণ নিয়ে বিবাদ। ঘটনায় ব্যাপক চাঞ্চল্য, থানায় লিখিত অভিযোগ দায়ের। মালদার হরিশ্চন্দ্রপুর থানার তেলজান্না ঘাট এলাকার ঘটনা। মৃতার নাম জাসমিন (২১) (Jasmine) ।

পরিবার সূত্রে জানা গেছে, প্রায় পাঁচ বছর আগে জাসমিনের সঙ্গে বিয়ে হয় স্থানীয় যুবক জাহাঙ্গীর আলমের (২৮)। অভিযোগ বিয়ের সময় পণের জন্য চাপ না দেওয়া হলেও পরবর্তীতে বারবার পণের জন্য অত্যাচার করা হত। একাধিকবার বধূর বাবা টাকা এবং আসবাবপত্র দিলেও অত্যাচার বন্ধ হয়নি।

এদিন সকালে বধূর বাবার বাড়ির কাছে তাদের মেয়ের মৃত্যু হয়েছে বলে খবর আসে। তারা গিয়ে দেখতে পায় বারান্দায় একটি খাটে জাসমিনের মৃতদেহ শায়িত আছে। শরীরের একাধিক জায়গায় মারধরের দাগ। গলাতেও ফাঁসের চিহ্ন। অভিযোগ এদিন বারংবার মারধর করে গলায় ফাঁস দিয়ে খুন করা হয়েছে।

আরও পড়ুন- বাংলাদেশে যাওয়ার আগেই শিশু মহিলা সহ বিএসএফ-এর হাতে আটক পাঁচ

এরপরেই অভিযুক্ত স্বামী সহ মোট চারজনের নামে হরিশ্চন্দ্রপুর থানায় (Harishchandrapur Police Station) লিখিত অভিযোগ দায়ের করে মৃতার বাবার বাড়ির লোকেরা। পুলিশ মৃতদেহ উদ্ধার করে মালদা মেডিকেল কলেজ হাসপাতালে পাঠিয়েছে ময়নাতদন্তের জন্য। সাথে অভিযোগের ভিত্তিতে ঘটনার তদন্ত শুরু করেছে হরিশ্চন্দ্রপুর থানার পুলিশ (Harishchandrapur Police Station)।

দেখুন আরও খবর-